ພະນັກງານ​ຕ່າງ​ຊາດ 9 ຄົນ ຫາຍສາບສູນ ຫຼັງຈາກ ພວກລັດອິສລາມໂຈມຕີ ບໍ່ນ້ຳມັນໃນລີເບຍ
ບັນດາ​ເຈົ້າໜ້າ​ທີ່​ລີ​ເບຍ​ ກ່າວ​ວ່າ ກອງ​ກຳລັງຮັກສາ ຄວາມ​ປອດ​ໄພ ​ຢຶດ​ເອົາບໍ່ນ້ຳມັນ Al-Ghani ຄືນມາ​ໄດ້ ຊຶ່ງ​ ພວກຫົວ​ຮຸຸນ​ແຮງ ​​ໄດ້​ທຳ​ການ​ໂຈມ​ຕີ​ ໃນ​ວັນ​ສຸກ​ຜ່ານ​ມາ.
ເຈົ້າໜ້າທີ່ລີເບຍ ກ່າວໃນວັນເສົາວານນີ້ ວ່າ ພະນັກງານຕ່າງຊາດ ປະມານ 9 ຄົນ ໄດ້ຫາຍສາບສູນໄປ ຫຼັງຈາກທີ່ພວກຫົວຮຸຸນແຮງ ລັດອິສລາມ ໄດ້ໂຈມຕີ ບໍ່ນ້ຳມັນແຫ່ງໜຶ່ງຂອງລີເບຍ ບັນດາເຈົ້າໜ້າທີ່ຮັກສາຄວາມປອດໄພລີເບຍກ່າວວ່າ ກອງກຳລັງ ຮັກສາຄວາມປອດໄພ ຢຶດເອົາບໍ່ນ້ຳມັນ Al-Ghani ຄືນມາໄດ້ ຊຶ່ງ ພວກຫົວຮຸຸນແຮງໄດ້ທຳການໂຈມຕີ ໃນວັນສຸກຜ່ານມາ ພວກຄົນ ຍາມຫຼາຍຄົນ ຖືກຂ້າຕາຍ ໃນການໂຈມຕີດັ່ງກ່າວ ບັນດາເຈົ້າໜ້າທີ່ອຸດສາຫະກຳນ້ຳມັນ ກ່າວວ່າ ຢ່າງນ້ອຍ ພະນັກ ງານຕ່າງຊາດ 9 ຄົນ ໄດ້ຫາຍສາບສູນໄປ ຫຼັງຈາກການບຸກໂຈມຕີ ແລະ ໃນນັ້ນ 2 ຄົນ ແມ່ນມາຈາກຢູໂຣບ ລັດຖະມົນຕີຕ່າງປະເທດສາທາລະນະລັດເຊັກສ໌ ທ່ານ Lubomir Zaoralek ກ່າວວ່າ ພົນລະເມືອງເຊັກສ໌ຄົນໜຶ່ງແມ່ນລວມຢູ່ໃນນັ້ນ ທ່ານກ່າວອີກວ່າພວກຊາວຕ່າງຊາດເຫຼົ່ານັ້ນ ອາດຖືກລັກພາໂຕໄປ ກະຊວງການຕ່າງ ປະເທດອອສເຕຣເລຍ ກໍໄດ້ຢືນຢັນວ່າ ພະນັກງານອອສເຕຣເລຍຄົນໜຶ່ງ ໄດ້ຫາຍສາບ ສູນໄປເຊັ່ນກັນ ລາຍຊື່ຂອງ ພວກຫາຍສາບສູນໄປ ບໍ່ໄດ້ຖືກເປີດເຜີຍໃຫ້ຊາບ ຍັງບໍ່ມີຜູ້ໃດ ຮຽກຮ້ອງເອົາຄ່າໄຖ່ໃດໆ ສຳຫລັບການສົ່ງຄືນພວກພະນັກງານ ທີ່ຢັ້ງຢືນບໍ່ໄດ້ເຫຼົ່ານັ້ນ